text: Tre uheld på motorvejen skabte lange køer i begge retninger
  26 februar 2016 kl. 18.18
  Tre uheld kort efter hinanden skabte kilometerlange køer på E45 i begge retninger.
  Ved 16.30-tiden fredag eftermiddag skete det første af tre uheld på motorvej E45.
  Ud for afkørsel Kolding Øst stødte tre biler ind i hinanden. èn måtte til tjek på skadestuen, oplyser vagtchef Hans Hoffensetz fra Sydøstjyllands Politi til TV SYD.
  Kort efter skete der endnu et uheld i nordgående retning, hvor to biler lidt længere sydpå stødte sammen. 
  Det tredje uheld skete i det modsatte spor, hvor en lastbil og personbil stødte sammen. En kvindelig bilist klagede over nakkesmerter og kom på skadestuen for at blive tjekket.
  De lange køer er atter løst op, og trafikken glider normalt igen.
  Sønderjyske motorvej fortsat. Der er nu ryddet op efter 3 uheld - ingen alvorlig tilskadekomne. Fortsat køtrafik #politidk
  
  Sønderjyske motorvej retning N ved afkørsel Kolding Ø er åbnet. tæt køtrafik. Retning S delvis spærret. Tæt køtrafik #politidk
  
  Færdselsuheld. Sønderjyske motorvej Nordgåede v Kolding Ø spærret. 3 biler impliceret. find alternativ omkørsel #politidk
  
  